বিগ ব্রেকিং: নিপা ভাইরাসে আক্রান্ত ২ নার্স, একজন কোমায়, অপরজন ভেন্টিলেশনে

ওয়েবডেস্ক- রাজ্যে নিপা আতঙ্ক (Nipah virus)  ভয়াবহ আকার নিচ্ছে। উদ্বিগ্ন মুখ্যমন্ত্রী মমতা বন্দ্যোপাধ্যায় (Mamata Banerjee)। বারাসতের (Barasat) একটি বেসরকারি হাসপাতালে কর্মরত দু’জন নার্সের (Nurse) শরীরে নিপা ভাইরাসের উপস্থিতি মিলেছে। এদের মধ্যে কাটোয়ার (Katwa) নার্স (Nurse) কোমায় (Coma) চলে গেলেন। অপরজন ভেন্টিলেনশনে (Ventilation)। দুজনে জ্বর নিয়ে ডিউটি করছিলেন। বারাসতের বেসরকারি হাসপাতালের দুই নার্সের নমুনা পাঠানো হয়েছে এন আই ভি পুনেতে। যৌথভাবে কেন্দ্র এবং রাজ্য বিশেষ টিম গঠন করা হয়েছে।

ন্যাশনাল জয়েন্ট আউটব্রেক রেসপন্স টিম গঠন করা হয়েছে। তবে দুই নার্সের অবস্থা আশঙ্কাজনক। ইতিমধ্যেই কেন্দ্রীয় স্বাস্থ্যমন্ত্রী জেপি নাড্ডা (JP Nadda) মুখ্যমন্ত্রী মমতা বন্দ্যোপাধ্যায়ের সঙ্গে কথা বলে, সমস্ত রকম সাহায্যের আশ্বাস দিয়েছেন। যারা ওই নার্সে সংস্পরশে এসেছেন, এমন ৬ জনকে শনাক্ত করে তাদের কোয়ারেন্টাইন। আজ বিকেলে নবান্নে জরুরি বৈঠক।

আরও পড়ুন-  বাংলায় নিপা আতঙ্ক, মমতা বন্দ্যোপাধ্যায়কে ফোন জে পি নাড্ডার

উল্লেখ্য, ২০০১ সালে শিলিগুড়িতে শেষবারের এই ভাইরাস ছড়িয়ে পড়েছিল। পরে এই নিয়ে আর কোনও কিছু  শোনা যায়নি। এবার সেই আতঙ্ক ফিরে এল ২০২৬ সালে। কলকাতার একদম কাছেই সেই বিপদ ঘনিয়ে এসেছে। গতকাল এই বারাসতের এক বেসরকারি হাসপাতালের দুই নার্সের শরীরে নিপা ভাইরাসের খবর প্রকাশ্যে আনেন রাজ্যের মুখ্য সচিব নন্দিনী চক্রবর্তী ও স্বাস্থ্যসচিব নারায়ণ স্বরূপ নিগম। তাদের বক্তব্য অনুয়ায়ী, কল্যাণী এইমস-এর ল্যাবে নিপা ভাইরাসের উপস্থিতি পাওয়া যায়। চূড়ান্ত নিশ্চিন্ত হতে সেই নমুনা পুনেতে পাঠানো হয়েছে।

এর পরেই নড়েচড়ে বসেছে কেন্দ্র সরকার। কেন্দ্রীয় স্বাস্থ্যমন্ত্রী জেপি নাড্ডা মুখ্যমন্ত্রী মমতা বন্দ্যোপাধ্যায়কে ফোন করে পাশে থাকার আশ্বাস দেন। নাড্ডা জানিয়েছেন, যে সম্পূর্ণ বিষয়টি খতিয়ে দেখার জন্য খুব শীঘ্রই বাংলায় কেন্দ্রের বিশেষজ্ঞ দল ‘ন্যাশনাল জয়েন্ট আউটব্রেক টিম’ আসছে। এই দলই রাজ্যের স্বাস্থ্য দফতরের সঙ্গে একত্রে পরিস্থিতি সামলাবে।

রাজ্যের তরফে সাধারণ মানুষকে সচেতন হওয়ার নির্দেশ দেওয়া হয়েছে। সরকারের তরফে একাধিইক হেল্পলাইন নাম্বার চালু করা হয়েছে। প্রয়োজনে ৯৮৭৪৭০৮৮৫৮, ৯৮৩৬০৪৬২১২, ০৩৩-২৩৩৩০১৮০ নম্বরে যোগাযোগ করা বলা হয়েছে।

সেই সঙ্গে বিশেষজ্ঞদের পরামর্শ, এই সময়ে বাদুড়ে খাওয়া কোনও ফল কিংবা খোলা অবস্থায় রাখা খেজুরের রস এড়িয়ে যাওয়াই ভালো।